بیرلشمیش میللت‌لر تشکیلاتی (بمت) روسیانین 17 جولای دا قارا دنیز تاخیل دهلیزی سازیشیندن چیخماق قراریندان سونرا اوکراینادا محاربه‌نین شدتی‌نین آرتدیغی باره‌ده خبردارلیق ائدیب.
بمت تهلوکه‌سیزلیک شوراسیندا اوکراینا‌داکی سون حادثه‌لر موذاکیره اولونوب.
بورادا عضو دؤولت‌لری معلوماتلاندیران بمت باش کاتیبی‌نین سیاسی و باریش ایشلریندن مسئول معاوینی زماری دی کارلو بیان ائدیب کی، بمت نیظامنامه‌سینی ده پوزان روسیا-اوکراینا محاربه‌سی یاخین زاماندا بیتمه‌یه‌جک.
دیکارلو قئید ائدیب کی، بمت اوکراینادا عدالت‌لی و داوام‌لی باریش اوچون بوتون "معنا‌لی سعی‌لری" دستکلمه‌یه داوام ائده‌جک:
"محاربه‌نین شدتی روسیانین جولایین 17-ده قارا دنیز تاخیل تشببوسون‌دن چیخماق قرارین‌دان سونرا آرتیب".
دیکارلو قارا دنیزده آرتان گرگین‌لیگه و گئدیش-گلیش آزادلیغینا قارشی تهدیدلره دقت چکیب.
دیکارلو خبردارلیق ائدیب کی، تاخیل تاسیس لرینه ائدیلن هوجوم‌لار "گئنیش میقیاس‌لی قلوبال نتیجه‌لره" سبب اولا، بون‌لار آتیلان آددیم‌لارا تهلوکه یارادا و دونیادا ارزاق تهلوکه‌سیزلیگی ایله موباریزه آپاران تخمینن 345 میلیون اینسان اوچون دهشت‌لی نتیجه‌لره سبب اولا بیلر.
